title: Provedbena uredba Komisije (EU) 2021/956 оd 31. svibnja 2021. o razvrstavanju određene robe u kombiniranu nomenklaturu

text:
                  15.6.2021

                  HR

                  Službeni list Europske unije

                  L 211/45

         PROVEDBENA UREDBA KOMISIJE (EU) 2021/956
         оd 31. svibnja 2021.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu (1) tablice u Prilogu ovoj Uredbi trebalo bi na temelju obrazloženja navedenog u stupcu (3) razvrstati u odgovarajuću oznaku KN iz stupca (2).

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba opisana u stupcu (1) tablice u Prilogu razvrstava se u kombiniranu nomenklaturu u oznaku KN iz stupca (2) te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.

            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 31. svibnja 2021.

                  Za Komisiju,

                  u ime predsjednice,

               Gerassimos THOMAS

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje
                        (oznaka KN)

                        Obrazloženje

                        (1)

                        (2)

                        (3)

                        Modularni proizvod sa svojstvima apsorpcije zvuka i zvučne izolacije (tzv. sustav „soba u sobi”). Sastavljeni proizvod je širine približno 3 m, duljine od 2 do 6 m te visine 2,3 m sa stijenkama debljine približno 40 mm.
                        Sastoji se od aluminijskog okvira u obliku kvadra spojenog s više metalnih kutnih elemenata i ploča, smještenih na bočnim stranama i na vrhu konstrukcije.
                        Svaka se ploča sastoji od tiskanog poliesterskog akustičnog sloja vatrootporne tkanine s jedne strane i laminirane drvene ploče s druge strane. Unutrašnjost ploče obložena je kamenom vunom (gustoće 100 kg/m3).
                        Strop je izrađen od poliesterskih ploča i nosivih aluminijskih grednika. Proizvod je opremljen i vratima, prozorima, LED svjetlosnim sustavom i ventilacijskim sustavom.
                        Projektiran je kao posebna konstrukcija koja se postavlja unutar postojeće gotove zgrade jer ne pruža zaštitu od vremenskih uvjeta. Predstavljen je za upotrebu u otvorenim uredskim prostorima kao zatvoreno područje za povjerljive rasprave ili za stvaranje tihe zone.
                        Vidjeti sliku  (*1)

                        7610 90 90

                        Razvrstavanje se temelji na općim pravilima 1, 2(a), 3(b) i 6 za tumačenje kombinirane nomenklature i nazivima oznaka KN 7610 , 7610 90  i 7610 90 90 .
                        Razvrstavanje proizvoda u tarifni broj 9406  isključeno je jer proizvod nije samostalna potpuna ili nepotpuna „montažna zgrada” zbog toga što se ne može smatrati stambenim objektom, objektom za smještaj na gradilištu ni sličnom zgradom (vidjeti i napomenu 4. uz poglavlje 94 i objašnjenje Harmoniziranog sustava uz tarifni broj 9406 ). Nije prikladan za vanjsku uporabu jer se ne smatra otpornim na vremenske utjecaje. Proizvod je posebna konstrukcija koja se postavlja unutar postojeće gotove zgrade.
                        Proizvod je složeni proizvod čiju bitnu značajku daje konstrukcijski element (aluminijski okvir). U skladu s tim proizvod se razvrstava prema materijalu od kojeg je izrađena ta komponenta.
                        Proizvod se stoga razvrstava pod oznaku KN 7610 90 90  kao ostale konstrukcije od aluminija.

               (*1)  Slika je samo informativna.


title: Provedbena uredba Komisije (EU) 2021/957 оd 31. svibnja 2021. o razvrstavanju određene robe u kombiniranu nomenklaturu

text:
                  15.6.2021

                  HR

                  Službeni list Europske unije

                  L 211/48

         PROVEDBENA UREDBA KOMISIJE (EU) 2021/957
         оd 31. svibnja 2021.
         o razvrstavanju određene robe u kombiniranu nomenklaturu
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 952/2013 Europskog parlamenta i Vijeća od 9. listopada 2013. o Carinskom zakoniku Unije (1), a posebno njezin članak 57. stavak 4. i članak 58. stavak 2.,
         budući da:

                     (1)

                     Radi osiguravanja jedinstvene primjene kombinirane nomenklature priložene Uredbi Vijeća (EEZ) br. 2658/87 (2) potrebno je donijeti mjere za razvrstavanje robe iz Priloga ovoj Uredbi.

                     (2)

                     Uredbom (EEZ) br. 2658/87 utvrđena su opća pravila za tumačenje kombinirane nomenklature. Ta se pravila primjenjuju i na svaku drugu nomenklaturu koja se u cijelosti ili djelomično temelji na njoj ili kojom se uvodi daljnja podjela i koja je utvrđena posebnim odredbama Unije radi primjene tarifnih i drugih mjera povezanih s trgovinom robom.

                     (3)

                     U skladu s navedenim općim pravilima robu opisanu u stupcu 1. tablice u Prilogu ovoj Uredbi trebalo bi na temelju obrazloženja navedenog u stupcu 3. razvrstati u odgovarajuću oznaku KN iz stupca 2.

                     (4)

                     Primjereno je odrediti da u skladu s člankom 34. stavkom 9. Uredbe (EU) br. 952/2013 osoba kojoj su dane obvezujuće tarifne informacije za robu na koju se odnosi ova Uredba, a koje nisu u skladu s ovom Uredbom, može nastaviti navoditi te informacije tijekom određenog razdoblja. Trebalo bi odrediti da to razdoblje traje tri mjeseca.

                     (5)

                     Mjere predviđene u ovoj Uredbi u skladu su s mišljenjem Odbora za carinski zakonik,

               DONIJELA JE OVU UREDBU:

            Članak 1.
            Roba opisana u stupcu 1. tablice u Prilogu razvrstava se u kombiniranu nomenklaturu u oznaku KN iz stupca 2. te tablice.

            Članak 2.
            U skladu s člankom 34. stavkom 9. Uredbe (EU) br. 952/2013 obvezujuće tarifne informacije koje nisu u skladu s ovom Uredbom mogu se nastaviti navoditi tijekom razdoblja od tri mjeseca od datuma stupanja na snagu ove Uredbe.

            Članak 3.
            Ova Uredba stupa na snagu dvadesetog dana od dana objave u Službenom listu Europske unije.
            Ova je Uredba u cijelosti obvezujuća i izravno se primjenjuje u svim državama članicama.

            Sastavljeno u Bruxellesu 31. svibnja 2021.

                  Za Komisiju,

                  u ime predsjednice,

               Gerassimos THOMAS

                  Glavni direktor

                  Glavna uprava za oporezivanje i carinsku uniju

            (1)  SL L 269, 10.10.2013., str. 1.

            (2)  Uredba Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (SL L 256, 7.9.1987., str. 1.).

            PRILOG

                        Opis robe

                        Razvrstavanje (oznaka KN)

                        Obrazloženje

                        1.

                        2.

                        2.

                        Proizvod ovalnog oblika duljine približno 180 cm i širine 95 cm na najširem presjeku. Sastoji se od labavo kukičanog tekstilnog materijala koji oblikuje mreži sličnu strukturu pričvršćenu na napuhavajuću cijev od plastične mase, koja uokviruje tekstilni materijal. Na jednu stranu cijevi pričvršćen je jastuk na napuhavanje od plastične mase. Cijev i jastuk u potpunosti su prekriveni tkanim tekstilnim materijalom od sintetičke filament pređe.
                        Vanjska površina proizvoda u potpunosti je od tekstilnih materijala, čija količina preteže nad količinom plastične mase. Struktura slična mreži u kojoj leži korisnik isključivo je od tekstilnog materijala. Međutim, plastična masa preteže nad tekstilnim materijalima u masi i vrijednosti.
                        Proizvod je namijenjen za plutanje na vodi, slično kao i pneumatski madrac za vodu.
                        Vidjeti sliku  (*1)

                        6306 90 00

                        Razvrstavanje se temelji na općim pravilima 1., 3. (b) i 6. za tumačenje kombinirane nomenklature, napomeni 7.(f) uz odsjek XI. i nazivima oznaka KN 6306  i 6306 90 00 .
                        Proizvod je složena roba koja se sastoji od različitih materijala (tekstilnih materijala i plastičnih masa) u smislu općeg pravila 3.(b).
                        Razvrstavanje u oznaku KN 3926 90 97  kao ostali proizvodi od plastičnih masa isključeno je jer proizvod ima objektivna svojstva tekstilnog proizvoda kad se promatra, dodiruje ili kad se na njemu leži zbog toga što mu je vanjska površina isključivo od tekstilnog materijala. Iako plastika ima važnu ulogu u pogledu uporabe proizvoda kao plutajućeg uređaja, tekstilni materijal sličan mreži u sredini ključan je kako bi osoba mogla ležati na uređaju koji pluta. Stoga svi tekstilni materijali (vanjska površina, kukičani tekstilni materijal sličan mreži) ukupno daju proizvodu njegovu bitnu značajku u smislu općeg pravila 3.(b).
                        S obzirom na objektivna svojstva proizvoda (dizajniran tako da se ponese na različita mjesta i tamo privremeno upotrebljava, lagan, jednostavno se prevozi i postavlja, sličan pneumatskim madracima), proizvod je namijenjen kampiranju. Vidjeti i objašnjenja kombinirane nomenklature za tarifni broj 6306 90 00  i objašnjenja Harmoniziranog sustava za tarifni broj 6306 , prvi stavak, točku 5.
                        Proizvod se stoga razvrstava u oznaku KN 6306 90 00  kao proizvodi za kampiranje.

               (*1)  Slika je samo informativna.